Wikitravel:Tietoja

Wikitravel on hanke, jonka tarkoituksena on luoda vapaa, kattava, ajantasainen ja luotettava maailmanlaajuinen matkaopas. Sitä tekevät Wikitravelin käyttäjät ympäri maailmaa.

Hankkeen aloittivat Evan ja Maj heinäkuussa 2003. Sitä innoittivat vapaa tietosanakirja Wikipedia ja matkailijoiden tarve ajantasaiselle tiedolle, jota matkaoppaat eivät pysty tarjoamaan. Huhtikuussa 2006 Internet Brands, Inc. hankki Wikitravelin ja World66 -sivuston, joka myös on matkailuaiheinen wikiprojekti.

Wikitravelia tehdään tiedon jakamisen hengessä, joka tekee matkustamisesta niin rattoisaa. Kun matkailijat tapaavat toisensa tien päällä, he jakavat tietoja paikasta, josta tulevat, ja kysyvät tietoja paikasta, jonne ovat menossa. Haluamme tehdä tuon tiedon jakamisesta helppoa ja antaa muidenkin jakaa sitä: copyleft-lisenssimme mahdollistaa sen, että tietosi voivat levitä laajalle.

Wikitravelin luomiseen käytämme wiki-teknologiaa, joka sallii kenen tahansa Internetin käyttäjän luoda, päivittää, muokata ja kuvittaa mitä tahansa sivuston artikkelia. Jaamme kaikki tietoa, muokkaamme sitä, karsimme sitä, ja kokoamme sitä miellyttäviksi ja järkeviksi asiakokonaisuuksiksi. Mitä useampi henkilö käyttää muokkaa-nappia, sitä parempi Wikitravelistä tulee.

ca:Wikitravel:Quant a de:Wikitravel:Über uns en:Wikitravel:About eo:Wikitravel:Pri Wikitravel es:Wikitravel:Acerca de fr:Wikitravel:Wikitravel hi:विकिट्रैवल:परियोजना के बारे में hu:Wikitravel:Wikitravelről it:Wikitravel:Chi siamo ja:Wikitravel:ウィキトラベルについて ko:Wikitravel:소개 nl:Wikitravel:Wikitravel pl:Wikitravel:O Wikitravel pt:Wikitravel:Sobre ro:Wikitravel:Despre ru:Wikitravel:О проекте sv:Wikitravel:Wikitravel på svenska zh:Wikitravel:关于 wts:About